Document ID: 32003R2285

Uredba Sveta (ES) št. 2285/2003
z dne 22. decembra 2003
o spremembi Uredbe (ES) št. 1255/96 o začasni opustitvi avtonomnih dajatev skupne carinske tarife za določene industrijske, kmetijske in ribiške proizvode
SVET EVROPSKE UNIJE JE -
ob upoštevanju Pogodbe o ustanovitvi Evropske skupnosti in zlasti člena 26 Pogodbe,
ob upoštevanju predloga Komisije,
ob upoštevanju naslednjega:
(1) V interesu Skupnosti je, da delno ali v celoti, opusti avtonomne dajatve skupne carinske tarife za številne nove proizvode, ki niso na seznamu v prilogi k Uredbi Sveta (ES) št. 1255/96 z dne 27. junija 1996 o začasni opustitvi avtonomnih dajatev skupne carinske tarife za določene industrijske, kmetijske in ribiške proizvode [1].
(2) Proizvode, v zvezi s katerimi ni več v interesu Skupnosti, da ohranja opustitev avtonomne dajatve skupne carinske tarife, ali katerih poimenovanje je treba spremeniti zaradi upoštevanja tehničnih izboljšav, bi morali črtati s seznama v Prilogi k navedeni uredbi.
(3) Proizvode, katerih poimenovanje je treba spremeniti, bi morali obravnavati kot nove proizvode.
(4) Zaradi velikega števila sprememb, ki začnejo veljati 1. januarja 2004, je treba nadomestiti Prilogo k Uredbi (ES) št. 1255/96 s popolnoma novo različico, ki bi začela veljati na ta datum, da bi povečali njeno razumljivost.
(5) Zaradi upoštevanja širitve Evropske unije 1. maja 2004 je treba dodati nove proizvode v Prilogo k Uredbi (ES) št. 1255/96 z začetkom veljavnosti od tega datuma.
(6) Uredbo (ES) št. 1255/96 je treba ustrezno spremeniti.
(7) Upoštevajoč gospodarski pomen te uredbe, je treba delovati brez odlašanja, kakor je določeno v točki I.3 Protokola, dodanega Pogodbi o evropski uniji in Pogodbam o ustanovitvi Evropskih skupnosti v zvezi z vlogo nacionalnih parlamentov v Evropski uniji.
(8) Ker je treba to uredbo uporabljati od 1. januarja 2004, bi morala začeti veljati takoj -
SPREJEL NASLEDNJO UREDBO:
Člen 1
Priloga k Uredbi (EGS) št. 1255/96 se nadomesti z besedilom iz Priloge k tej uredbi.
Člen 2
Proizvode s seznama v Prilogi II k tej uredbi je treba vnesti v Prilogo k Uredbi (ES) št. 1255/96.
Člen 3
Ta uredba začne veljati na dan objave v Uradnem listu Evropske unije.
Člen 1 se uporablja od 1. januarja 2004.
Člen 2 se uporablja od 1. maja 2004.
Ta uredba je v celoti zavezujoča in se neposredno uporablja v vseh državah članicah
V Bruslju, 22. decembra 2003

Labels: 3
1
15
6